- Hindi News
- National
- मटरफली से 26 लाख कमाने वाली खाचरौद कृषि मंडी ने दो साल का मुनाफा बताया शून्य
मटरफली से 26 लाख कमाने वाली खाचरौद कृषि मंडी ने दो साल का मुनाफा बताया शून्य
अनाज की आवक भी घटी, 4 साल से घटती जा रही आय
भास्कर संवाददाता | नागदा
खाचरौद कृषि उपज मंडी में सबकुछ ठीक नहीं है। आरटीआई में उपलब्ध जानकारी से तो यही स्पष्ट हो रहा है। नागरिक अनिल छाजेड़ को उपलब्ध कराए गए प्रमाणित दस्तावेज में मंडी प्रशासन ने बताया है कि वित्तीय वर्ष 2012-13 में मंडी को मटरफली की बिक्री करने के एवज में 26 लाख 40 हजार 741 रुपए की आय टैक्स के रूप में हुई थी। लेकिन इसके बाद वर्ष 2013-14 व 2014-15 में मंडी को मटरफली की बिक्री से शून्य आय हुई है।
ऐसे में यह समझ से परे है कि देश भर में मटरफली उत्पादन के लिए प्रसिद्ध खाचरौद में इन दो वर्षों में मटरफली का उत्पादन नहीं हुआ या फिर मटरफली बेचने वाले व्यापारियों के साथ मिलीभगत कर मंडी टैक्स की चोरी की गई है। आश्चर्य इसलिए भी है कि स्थानीय मंडी कार्यालय से यह आंकड़े मंडी बोर्ड को भी भेजे गए हैं। लेकिन दो साल की आय कहां गई इसका स्पष्ट कारण किसी ने नहीं पूछा है। कारण पूछने वाले नागरिक को आरटीआई में लिखित में मंडी सचिव ने कहा है कि शून्य आय का कारण बताना जरूरी नहीं है।
शहर का व्यापार भी ठप
खाचरौद के नागरिकों के अनुसार मंडी में आने किसानों के कारण ही शहर का व्यापार भी प्रगति कर रहा था। लेकिन बीते 4 सालों से मंडी में अनाज बेचने से विमुख हुए किसानों व अनाज की आवक न होने से शहर का व्यवसाय भी चरमरा गया है।
व्यवस्थाओं में कमी ने गिराई कृषि मंडी की आय
मंडी में फिलहाल 43 पंजीकृत अनाज व्यापारी हैं। व्यापारियों का कहना है कि वर्ष 2011 से 2015 तक मंडी बी-श्रेणी की थी। लेकिन मंडी प्रबंधन द्वारा किसानों को व्यवस्थाएं न दे पाने, गोडाउन का किराना अधिक लेने का परिणाम यह रहा कि किसान जावरा, मंदसौर, रतलाम व बदनावर की मंडी में उपज बेचने को प्राथमिकता देते हैं। यही कारण है वर्ष 2012-13 में 2 करोड़ 79 लाख 78 हजार का मुनाफा कमाने वाली मंडी की आय 2015-16 में 1 करोड़ 83 लाख 35 हजार पर जा पहुंची है। आय में कमी ने मंडी को सी श्रेणी में ला खड़ा किया है।
व्यापारी बोले- मंडी प्रबंधन की मनमानी से शून्य हुआ टैक्स
मामले में मटर व्यापारी निमेश कपूर ने बताया 2012-13 में एक व्यापारी किसानों के लाखों रुपए लेकर फरार हो गया था। इसके बाद मंडी ने सभी व्यापारियों के लाइसेंस कैंसिल कर दिए थे। एक की गलती का जिम्मेदार सभी व्यापारियों को ठहराया गया। जिससे मंडी में मटरफली का कारोबार नहीं हुआ, इस कारण मंडी टैक्स शून्य हो सकता है। कपूर के अनुसार इस साल लगभग 3500 ट्रक मटरफली शहर से देशभर में भेजी गई है। मंडी शुल्क के रुप में प्रति 100 किलो पर 2 रुपए मंडी शुल्क वसूला जाता है। जनवरी-17 तक मटरफली पर टैक्स से मंडी को 16 लाख 54 हजार 800 की आय होना बताई गई है।
जो जानकारी हमारे पास थी उसमें 2013-14 व 2014-15 में मटरफली से शून्य आय होना दर्शाया गया है। मुझे यहां आए आठ माह ही हुए हैं। इसलिए मैं इस संबंध में कुछ नहीं बता सकता। महेश सोनी, सचिव, कृषि उपज मंडी
इस तरह कम हुई आवक व मंडी की आय
वर्ष अनाज आवक आय
2012-13 6,33,806 2,79,78677
2013-14 56,6740 2,57,10,412
2014-15 60,6551 2,39,16,158
2015-16 454331 1,83,35,057
tgl_Latn sot_Latn hin_Deva hin_Deva hin_Deva npi_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk unk unk unk